"Tresărire de orgoliu". Reacția lui Gică Popescu după înfrângerea cu Columbia + ce se întâmplă cu Ianis Hagi
Naţionala României a fost învinsă de Columbia cu scorul de 3-2, pe Civitas Metropolitano din Madrid, într-un meci amical.
Gică Popescu a vorbit despre evoluția tricolorilor din meciul cu Columbia, dar și despre variantele pe care Edi Iordănescu le poate avea pentru EURO 2024.
"La Moldovan și Niță nu știu ce să zic. Nu văd cine ar putea să joace în fața lui Drăgușin și Burcă.
Dacă aș opina, aș fi subiectiv. Însă după atitudinea cu care a intrat, își merită postul de titular dacă are astfel de acțiuni. Dacă va reuși să aibă o astfel de abordare și la echipa de club și va convinge, se poate gândi să fie titular la EURO. Cred că Alibec e prima soluție, în atac.
Această înfrângere aduce mai multe plusuri decât ar fi adus un egal. Reacția a fost una extraordinară. Această revenire, această putere mentală e pozitivă. Acesta a fost atuul principal al acestei calificări, am arătat diferit ca spirit cu care jucătorii au venit la echipa națională.
Jucătorii nu au suportat diferența de trei goluri, au avut o tresărire de orgoliu. Iordănescu are un merit, dar e și o chestiune de orgloiu personal", a declarat Gică Popescu, la Antena 1.
Columbia - România s-a încheiat 3-2
Columbia a dominat meciul şi a deschis scorul încă din minutul 5, prin Jhon Cordoba, care a înscris cu o lovitură de cap. În minutul 36, Stanciu şi Marius Marin s-au încurcat şi după o pasă cu călcâiul, iar Jhon Arias a marcat pentru 2-0.
Horaţiu Moldovan a intervenit excelent în minutele 52 şi 66, dar portarul tricolorilor nu a mai avut ce face la şutul lui Yaser Asprilla, din minutul 80.
Pe final, românii au făcut pressing în preajma careului advers, iar Ianis Hagi a recuperat mingea şi a înscris primul gol pentru elevii lui Edi Iordănescu. Tricolorii au mai înscris odată, în minutul 90+4, când Man a pasat şi Florin Tănase a redus din diferenţă.
Urmăriți SPORT.RO și pe Google News